કેટરીના કૈફની અા વર્ષે ત્રણ રોમેન્ટિક ફિલ્મ રિલીઝ થઈ રહી છે. અાદિત્ય રોય કપૂર સાથે ‘ફિતૂર’ ફિલ્મ રિલીઝ થઈ ચૂકી છે. સિદ્ધાર્થ મલ્હોત્રા સાથે ‘બાર બાર દેખો’ અને રણબીર કપૂર સાથે ‘જગ્ગા જાસૂસ’ અા વર્ષે રિલીઝ થશે. કેટરીના કહે છે કે લાંબા સમયથી મેં લવસ્ટોરી ફિલ્મ કરી ન હતી. અા વર્ષે મારી ત્રણ લવસ્ટોરી રિલીઝ થશે. ખાસ વાત એ છે કે ત્રણેય ફિલ્મો એકબીજાથી સાવ અલગ છે. અા ત્રણેય ફિલ્મ અનોખી છે. ‘ફિતૂર’ એક ક્લાસિક, રોમેન્ટિક અને ભાવુક કરી દેતી ફિલ્મ છે તો ‘જગ્યા જાસૂસ’ વિચિત્ર અને અસામાન્ય ફિલ્મ છે. ‘બાર બાર દેખો’માં પ્રેમનો અલગ અંદાજ બતાવાયો છે, જે અાશ્ચર્યચકિત કરે તેવો છે.